उरुग्वे र जापानबीच बराबरी
जापानले दुई पल्टको विश्वकप विजेता उरुग्वेलाई कोपा अमेरिकामा बिहीबार २–२ को बराबरी खेलेको छ । जापानले दुई पल्ट अग्रता लिएर पनि त्यसलाई जोगाउन सकेन् । 
रियो डे जेनेरियो — जापानले दुई पल्टको विश्वकप विजेता उरुग्वेलाई कोपा अमेरिकामा बिहीबार २–२ को बराबरी खेलेको छ । जापानले दुई पल्ट अग्रता लिएर पनि त्यसलाई जोगाउन सकेन् । जापानका लागि कोजी मियोसीले २५ र ५९ औं मिनेटमा गोल गरे । उरुग्वेका तर्फबाट लुइस स्वारेजले ३२ र जोसे जिमिनेजले ६६ औं मिनेटमा गोल गरे । यो समूह सी मा उरुग्वे ४ अंकसहित शीर्ष स्थानमा छ भने चिलीको ३ र जापानको १ अंक छ । समूहको चौथो टिम इक्वेडरले खाता खोल्न सकेको छैन् । 